PAGE  
2

РЕПУБЛИКА СРБИЈА

ГРАД СМЕДЕРЕВО

ОШ „Димитрије Давидовић“

број: 1228
датум:08.06.2026.године

место: Смедерево
З А П И С Н И К 
са 5. седнице  привременог Школског одбора ОШ „Димитрије Давидовић“ у Смедереву  


Седница се одржава у просторијама Школе, дана 08.06.2026.године, са почетком у 16,00 часова. 

Седници присуствује 4 од 5 чланова привременог Школског одбора.   
Присутни чланови су: Александар Ђорђевић, Мирјана Радојковић, Зорица Марковић и Иван Вучић 
Одсутни члан: Слободан Миљковић  

Поред чланова, седници привременог Школског одбора присуствују: представница синдиката „УСПРС“ у Школи Данијела Станковић, и секретар школе Јелена Дојчиновић, у својству записничара. 
Седници не присуствују чланови Ученичког парламента који су уредно позвани.

Седници не присуствује директор школе Ненад Стаменковић, који је непланирано, оправдано одсутан, као ни помоћник директора Татјана Ђуровић која је на боловању.

Председник привременог Школског одбора, Александар Ђорђевић је предложио да се седница одржи у одсуству директора и помоћника, јер њихово присуство на данашњој седници није неопходно, а потребно је да Школски одбор што пре донесе одлуке по данашњем дневном реду.

Чланови привременог Школског одбора, једногласно, сложили су се да се данашња седница одржи  без присуства директора школе и помоћника директора.

Председник привременог Школског одбора је констатовао да је свим члановима достављен дневни ред и материјал за седницу, електронским путем, како би се чланови привременог Школског одбора упознали са садржином и ставили евентуалне примедбе или сугестије.

Председник привременог Школског одбора је предложио да се данас не расправља о 4. тачки дневног реда: „Усвајање извештаја о раду ВД директора и раду школе за период јануар-јун 2026.године“, већ да се о овој тачки одлучује на следећој седници привременог Школског одбора. Предлог је стављен на гласање и једногласно усвојен. 

Након тога, председник  је предложио следећи 
ДНЕВНИ РЕД:
1. Усвајање Записника са претходне седнице

2. Доношење одлуке о истеку мандата ВД директора школе и доношење решења о премештању Ненада Стаменковића на послове директора школе

3. Усвајање Извештаја о реализацији екскурзија ученика од 1. до 7.разреда (осим за 2.разред) 

4. Упознавање са записником просветне инспекције о ванредном инспекцијском надзору

5. Текућа питања 
Предложени дневни ред је стављен на гласање и једногласно је усвојен.
Ток седнице:
1. тачка
Усвајање записника са претходне седнице

Председник привременог Школског одбора, упитао је присутне чланове да ли су упознати са Записником са претходне седнице и да ли има потребе да се Записник прочита. Сви присутни чланови Школског одбора су потврдили да су упознати са Записником и да нема потребе да се Записник чита. Председник привременог Школског одбора, Александар Ђорђевић, ставио је на гласање Записник са претходне седнице Школског одбора. 

Сва 4 присутна члана су гласала „за“, тако да је привремени Школски одбор једногласно донео: 
О Д Л У К У
Усваја се Записник са 4. седнице привременог Школског одбора дел.бр.939 од 07.05.2026.године
2. тачка
Доношење одлуке о истеку мандата ВД директора школе и доношење решења о премештању Ненада Стаменковића на послове директора школе
а) Председник привременог Школског одбора, Александар Ђорђевић, нагласио је да је Министар просвете, својим Решењем бр.119/01-411/2026-07 од 02.06.2026.године, именовао Ненада Стаменковића за директора школе, које је достављено свим члановима пр.Школског одбора. Неопходно је да Школски одбор донесе решење којим се именовани директор премешта на послове директора школе. Председник привременог Школског одбора ставио је на гласање предлог решења о премештању Ненада Стаменковића на послове директора школе, почев од 04.06.2026.године. Сва 4 присутна члана су гласала „за“, тако да је привремени Школски одбор једногласно донео:

РЕШЕЊЕ 
 ПРЕМЕШТА СЕ Ненад Стаменковић, по занимању професор физичке културе, на радно место директора Основне школе „Димитрије Давидовић“ у Смедереву, почев од 04.06.2026.године до 04.06.2030.године, закључно.
Именованом се утврђује пуно радно радно време од 40 радних часова недељно (100% норме) на месту директора ОШ „Димитрије Давидовић“ у Смедереву

Након престанка обављања дужности директора школе, Ненад Стаменковић има право да се врати на послове које је обављао пре именовања за директора школе.
Директор школе има право на плату за обављени рад и време проведено на раду, у складу са законом и Уредбом о коефицијентима за обрачун и исплату плата запослених у јавним службама.  
Овим решењем, по сили закона, замењују се одговарајуће одредбе Уговора о раду број 1141/1 од 01.09.2020. године.
б) председник привременог Школског одбора подсетио је чланове да је Ненад Стаменковић именован за ВД директора школе до именовања директора школе, а најдуже 6 месеци, као и да је мандат ВД директора школе истекао 03.06.2026.године.  Потребно је да привремени Школски одбор донесе одлуку којом се констатује да вршиоцу дужности директора школе престаје дужност због истека мандата. Председник привременог Школског одбора ставио је на гласање предлог одлуке о престанку дужности ВД директора школе. Сва 4 присутна члана су гласала „за“, тако да је привремени Школски одбор једногласно донео:

ОДЛУКУ

I Ненаду Стаменковићу, вршиоцу дужности директора Основне школе „Димитрије Давидовић“ у Смедереву, престаје дужност вршиоца дужности директора школе дана 03.06.2026.године, због истека мандата.

II  Одлука привременог Школског одбора је коначна.
3. тачка
Усвајање Извештаја о реализацији екскурзија ученика од 1. до 7.разреда (осим за 2.разред) 
Вође пута на екскурзијама ученика од 1. до 7.разреда  (осим другог разреда, која се данас реализује) доставили су привременом Школском одбору своје извештаје. Сви извештаји су електронским путем достављени члановима. Пошто је екскурзије реализовало три агенције, наставници и ученици су задовољни агенцијама „Балканик“ и „Вања турс“, док су за агенцију „Зора турс“ која је реализовала три екскурзије до сада (3.,4. и 5.разред), имали више замерки. Од лоше организације, непоштовања свих предвиђених обилазака, па до нељубазних водича и возача аутобуса. Секретар школе, Јелена Дојчиновић, прочитала је извештај о реализацији екскурзије 5.разреда, како би чланови Школског одбора стекли бољи утисак.

Чланови привременог Школског одбора размотрили су извештаје, а затим је председник извештаје ставио на гласање.

Сви присутни чланови су гласали „за“, тако да је привремени Школски одбор једногласно донео:

ОДЛУКУ

Усвајају се Извештаји о реализацији екскурзија ученика од 1. до 7. разреда у шк.2025/2026. години
4. тачка
Упознавање са записником просветне инспекције о ванредном инспекцијском надзору
Председник привременог Школског одбора је констатовао да је Записник просветне инспекције број 617-14/2026-07 од 21.05.2026.године достављен члановима електронским путем, како би се сви чланови благовремено упознали са Записником.

Секретар школе, Јелена Дојчиновић, појаснила је да је предмет ванредног инспекцијског предмета било поступање Школе у случају ученика Н.А., а по пријави мајке наведеног ученика. Секретар школе је прочитала део записника који се односи на опис утврђених незаконитости у поступању Школе и наложене мере инспекције. Школа је већ поступила по неким мерама, а део мора да изврши до 11.06.2026.године, а неке мере се односе на поступање у будћем периоду.

Чланови привременог Школског одбора су потврдили да су упознати са Записником
Пошто нових предлога није било, председник привременог Школског одбора, Александар Ђорђевић, закључио је седницу у 16,40 часова.

Записничар                                                                                            Председник привременог 

                                                                                                                        Школског одбора
_________________                               М.П.                                             ___________________
Јелена Дојчиновић                                                                                     Александар Ђорђевић
